Асен Босев
В нас
димитровците млади

chitanka.info

С родна слава си обкичен

ти Димитров — наш баща.

Своя пример героичен

ти ни щедро завеща.

В нас — димитровците млади —

твоето сърце тупти.

По дружини и отряди

твоят пламък днес пламти.

Дружно твоя път поели,

няма в трудности да спрем.

Като тебе честни, смели

и безстрашни ще растем!

В нас — димитровците млади —

твоето сърце тупти.

Ти пред нас простор създаде

с лъчезарни широти.

Утре за чука и стана

здраво ще се заловим

и ще прелетим на смяна

комунизма да строим.

В нас — димитровците млади —

твоето сърце тупти.

Много радост ти ни даде,

ти окрили ни с мечти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.